AUBERIVE   ( 7 )     An Tremeniad  ( 2 ) ( Heuliad  Kernevez  )    Kinniget da  Carson McCullers      ...  Hogen , paz eo eil hanterenn ar vuhez ur cherz hir evit en em zizober diouzh traoù zo , sur a-walch ne oa ket pouezus perzh an taol-arnaod-se  . Francis Scott Fitzgerald  (  Three Hours between Planes  )           - III -          ...  Again , the terror , the acknowledgement of   wasted years and death  ...   Ar spont , adarre , anzav ar bloavezhioù gwastet , ar marv ... ( 1 )  Hep gouzout dezhan , e paras e selloù goullo war ar frazenn-se , met ne oa ket sur en doa choant da gompren anezhi da vat .  Ken niverus e wele dirazan , dre e hunvre , keodedoù leun a geuz , amorted e pep lech , merched nevez , tudoù dihenchet a chortoze , ambach , skleurennig ur mouschoarzh , gerioù goanag .  E New-York e oa o chom da neuze , gant ur Rusianez , danserez  night club  , hag he faotrig yaouank .        Hag hounnezh a oa o labourat en un davarn gall ,  La Belle Epoque  he anv , lech men doa kejet ganti .  Distrein a rae hiziv eus ar  Bed all  : obidoù e dad-kozh a-berzh mamm , re zianavez evitan , diouzh e zoare , bet lidet er sizhun dremenet e Breizh . ( 2 )  Gweladennet en doa ar vourchedennig sioul ma oa chomet enni an den , e tro ar chantved , gant emdouelloù aner e oad krenn ...